MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama taas saadet "Märtrite hääl"!
2015. aastal alguse saanud suur varjupaiga otsijate laine
innustas mitmeid Soome kogudusi ja ka üksikiskuid
jagama nendega häid sõnumeid Jeesusest
ja aitama erimaadest varjupaika otsivaid ligimesi.
Paljude jaoks olid need uustulnukad võrratuks võimaluseks
näidata üles kristlikku armastust,
samas kui teiste jaoks tekitas see hirmu ja meeleheidet.
Nii näiteks elab täna Turus u 10 000 moslemit.
Kas Soome on muutumas islamimaaks
või muganduvad moslemid hoopis kristlusega?
See sõltub paljuski
me kristlike koguduste ja kristlaste suhtumisest.
Meie seekordseks saatekülaliseks on Martti Ahvenainen,
kes on moslemitega töötanud juba aastaid.
Ta on kohtunud nendega nii Soomes,
kui ka nendes maades, kust nad tulevad.
Teie töö on olnud uurida, mida islam endast üldse kujutab,
mida see endaga kaasa toob ja kuidas me sellesse suhtume?
Ühtlasi ka, kas me vahel on üldse midagi ühist või mitte?
Sellest kõigest me siis nii tänases kui järgmises saates räägimegi.
Tere tulemast veelkord me saatesse! - Tänan!
Islam ja ristiusk on igal juhul erinevad.
Me pole paavstiga samas paadis,
kes ütles, et kõik teenivad ühte ja sama Jumalat
ja jõuavad ikka samasse sihtpunkti,
olgu tegu siis budisti, hindu, kristlase või kelle iganes muuga.
Küsimus on siiski selles,
kuidas me mõistame Jumala kõnetust Tema Sõna ehk Piibli kaudu.
Kuid enne seda veel paar küsimust.
Mis pani teid tundma huvi islami vastu?
Olen alati tundnud huvi uute asjade vastu;
erinevate maailma asjade ja õpetuste vastu.
Nii ostsin ma endale Koraani juba 60'ndatel,
kuigi põhjusel või teisel jäi see mul siiski lugemata.
Seejärel läksin ma 1971. aastal Marokosse Sahara kõrbe tööle.
Olin seal kõrbes pea aasta, tutvudes seal moslemitega.
Nad meeldisid mulle,
sest nad olid oma loomult hästi siirad ja meeldivad inimesed.
Me saime nendega väga hästi läbi.
Seejärel läks aastakümneid,
kui mul polnud islami ega moslemitega mingit pistmist.
See tõusis jälle esile siis, kui see pagulaste laine tuli
ja juba pisut enne 2009. aastat
olen olnud aktiivselt kaasas pagulastega seotud töös.
Te eeliseks on see,
et te pole seda teemat vaid pinnapealselt uurinud,
vaid läinud ikka kohe süviti selles, et teada, mida islam endast kujutab.
Millest see kõik alguse sai?
Sellest, kui hakkasin 2009. aastal pidama pagulastele piiblitunde.
Märkasin peagi, et nende mõtteviis,
arusaamine maailmast ja suhtumine sellesse
on nii totaalselt teistsugune, kui see, millega me Läänes harjunud oleme.
Nii kogesin ka vajadust hakata uurima nende mõttemaailma.
Sellest lähtuvalt tellisin endale USA'st erinevaid raamatuid
ja uurisin erinevaid kodulehekülgi.
Ehk siis õppisin tundma, mida islam endast tegelikult kujutab.
Sellest lähtuvalt kirjutasin ka
selle paksu teose "Islam Piibli valguses".
Olge hea ja näidake seda teistelegi.
Siin raamatus on pea 500 lehekülge
ja see puudutab pea kõiki islamiga seotud teemasid.
Islami sündi, Koraani sündi,
islami vallutusi, õpetust,
naiste olukorda, džihaadi ja palju muud.
On seda raamatut võimalik ka kusagilt saada?
Kahjuks on selle esimene partii juba läbimüüdud,
kuid ehk on seda võimalik leida
internetist või kristlikest raamatupoodidest.
See on olnud tõeline menuk ja sellest on palju räägitud.
Osadele on see väga meeldinud ja teistele jälle mitte,
kuid huvi selle vastu on olnud igal juhul suur.
Te käite kõik ausalt letti ja räägite asjadest nii nagu nad on,
ilma neid kuidagi ilustamata.
Paljud on öelnud, et see raamat on selles mõttes hea,
et seal ei pilgata islamit ja moslemeid,
vaid seal räägitakse faktidest.
Ka kõik seal välja toodud õpetused lähtuvad islamistlikest allikatest,
nii et neile vastu vaielda oleks üsna raske.
Nagu ma juba saate alguses ütlesin,
ei ole ei tänase ega järgmise saate eesmärk
moslemeid kuidagi maha teha või neid halvustada.
Me eesmärk on rääkida sellest,
mida tähendab olla kristlane ja moslem
ja kuidas saaksime hoida alal omavahelist rahu ning tasakaalu.
Aga samas ka, kuidas moslem võiks kogeda,
et Jeesus Kristus andestab talle ta patud.
See on ülimalt oluline iga inimese jaoks.
Kuid läheme siit siis edasi.
Palju on räägitud sellest, kas islam üldse erinebki ristiusust,
sest islamiski räägitakse Jeesusest
ja paljudest Piibli asjadest ning lugudest,
mis samas on Koraanis paljuski erinevad ja teistsugused.
Samas aga on ka palju sarnasusi Piibliga.
Islamis on ka palju häid eetilisi nõuandeid,
kuidas oma elu elada,
samas kui on ka palju vastuolulisi asju,
kui seda meie vaatenurgast vaadata.
Kuidas siis islam erineb ristiusust?
Kui mainida lühidalt Piibli ja Koraani erinevustest
ja evangeeliumi ning islami erinevustest,
siis esiteks tugineb Piibel ajaloolistele allikatele ja faktidele,
samas kui Koraani lugedes ei leia mingeid kattuvusi ajalooga,
mida annaks siduda mõne paiga või konkreetse ajaga.
Teiseks algab Piibel koos nö inimkonna algusega,
olles kui terviklugu ühest ja samast asjast
ehk Jeesuses peituvast lepitustööst.
Lisaks sellele on Piibel ja evangeelium armastuse sõnum,
mis räägib meile Jumala armastusest
ja mis tipneb Jeesuse ristisurmaga kogu maailma pattude eest.
Koraanis pole midagi sellist.
Nagu juba ütlesid,
on Koraanis palju Piibliga sarnaseid asju.
Kui aga hakata lähemalt uurima
Koraanis mainitud piiblitegelaste ajalugu
ja Koraani lugusid,
siis on näha, et kõik algupärased lood on Koraanis ära muudetud.
Nende sisu ja tähendus pole üldse see, mis Piiblis.
Märkimisväärne on see,
et Muhamed ütleb Koraanis üle 20 korra,
et teda on läkitatud selleks,
et tunnistada õigeks raamat, mis oli juba varem olemas
ehk siis jutt käib Piiblist.
Siit aga tekkibki küsimus,
et kui teda läkitati kinnitama Piibli sõnumit,
siis miks ta neid piiblilugusid Koraanis muutis?
See on üks suur küsimus.
Olles mõelnud selle üle nii ja teisiti, olen jõudnud järeldusele,
et Muhamed küll austas juutide ja kristlaste raamatut ehk Piiblit,
kuid kuna tol ajal polnud Piibel veel araabia keelde tõlgitud -
seda tehti u 300 aastat peale Muhamedi surma,
siis tal endal polnud võimalik Piiblit lugeda,
kuna ta ei osanud heebrea keelt.
Rääkimata veel kreeka keelest.
Nii ta siis vaid kuulis neid piiblilugusid
nii juutidelt kui kristlastelt,
omamata samas ise võimalust uurida nende allikaid.
Nii võtsidki need lood ta mõtetes hoopis teistsuguse kuju.
Hea küsimus muide, mida küsida moslemitest juhtide käest,
miks see nii on?
Kuid nagu juba erinevuste kohta öeldud,
siis evangeeliumi põhisõnum on pattude lepitus Jeesuses Kristuses.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Islami kohaselt peab aga inimene ise
saavutama oma tööde-tegudega Allahi soosingu.
Kui inimene saab usklikuks, olles andnud oma elu Jeesusele,
siis tal on ka kindlustunne,
et ta pääseb kord taevasse ja igavesse ellu.
See loob temas turvatunde.
Kuidas aga on lood moslemitega?
Kui keegi on moslem, kas ta kogeb samasugust kindlust ja turvatunnet?
Koraan õpetab, et viimsel päeval seatakse head ja halvad kaalukausile,
kust siis selgub, kumba on rohkem - häid või halbu tegusid?
Koraanis on öeldud, et Allah andestab, kellele ise soovib
ja karistab, keda iganes soovib.
Nii on lõpptulemus Allahi otsustada
ja moslem ei tea kunagi, mis talle võib osaks saada.
Kõige tipuks õpetatakse Koraanis veel sedagi,
et kõik moslemid lähevad algul põrgusse,
kus siis tehakse valik,
kes saavad paradiisi ja kes jäävad põrgusse.
Ehk siis tegu on lootusetu usuga,
võrreldes sellega, millest evangeelium räägib
ja mida Jeesus me heaks tegi.
- Võimas! Aamen.
Nii et selge erinevus selle vahel, kuhu inimene on teel.
Moslem ei tea seda.
Samas võib saada väikese võidu, kui olla terrorist ja tappa teisi.
Jah, kaotad küll ka oma elu, aga samas pääsed paradiisi.
Kas tegu on mingi nö kõrvaluskumusega,
või on see tõesti Koraanis kirjas?
Ei, see pole mingi kõrvaluskumus,
vaid sellest õpetatakse täiesti selgelt
nii Koraanis kui hadith'ites (islami pärimused).
Need õpetavad, et kui inimene hukkub või teda hukatakse Allahi teedel,
siis ta ei jää oma tasust ilma.
Ühtlasi õpetavad islami pärimused,
et kui tapad või saad tapetud Allahi ja islami nimel,
siis pääsed paradiisi
ja sind ootab ees 70 puhast, puutumatut neitsit,
kes hakkavad sind teenima.
Tundub igati helge igavikuna, kui kummaline see ka ei tunduks.
Kuid see selleks, läheme siit oma vestlusega edasi.
Kristluse ja islami vahel on erinevusi ja ikka kohe korralikult.
Kas Allah on sama kui kristlaste Jumal?
Sellegi üle arutletakse päris palju.
Moslemid on enam kui kindlad - ja seda ka Koraani põhjal,
et on vaid üks jumal ja tema nimi on Allah.
Islami usutunnistuski ütleb, et pole ühtki teist jumalat kui Allah.
Ja Muhamed on siis tema prohvet.
Koraan räägib Allahist kui maailma ja inimeste loojast,
millest on järeldatud, et kui Allah on kõige looja,
siis ta peab olema ju sama kui Piibli Jumal.
Paljudes kristlikes ringkondades on isegi tunnustatud,
et moslemid ja kristlased teenivad sama Jumalat.
Kui aga uurida seda lugu lähemalt - nii Koraanist kui hadith'test,
siis me näeme, et Allah ei saa kuidagi olla see sama,
kes on Piibli Jumal.
Esiteks juba ainuüksi ühe asjaolu tõttu,
mis on üheks põhiprintsiibiks
islami ja muude usundite tõlgendamisel.
Nimelt teame me Piibli ajaloost seda,
et Jehoova ilmutas end ainuüksi juudi soost prohvetitele.
Me teame ajaloo põhjal sedagi,
et Iisraeli Jumalat ehk tunneti kusagil selle naabermaades,
aga Teda ei teenitud kusagil mujal väljaspool Iisraeli.
Kogu Lähis-Idas teeniti vaid ebajumalaid.
Ja isegi veel siis, kui Muhamed juba mängu tuli,
teeniti Araabias 360 erinevat ebajumalat,
kelle juhiks oli siis Allah.
Kuid kui Muhamed õppis juutide põhjal,
et on vaid üks jumal,
hakkas ta ka kuulutama, et Allah, kes oli üle teiste jumalate,
on see üks ja ainus.
Nii hävitas Muhamed need 360 teist jumalat
ja hakkas kuulutama monoteismi ehk vaid ühe jumala olemasolu.
Kuid Allah polnud kuidagimoodi juutide või Piibli Jumal.
Uurides Koraani põhjalikumalt, näeme ka,
et Allah on oma loomult hoopis teistsugune kui Piibli Jumal.
Ka nö pääsetee, mille Allah on valmistanud,
on hoopis teistsugune.
Allahi loomus, tahe, plaanid ja põhimõtted on hoopis teistsugused
ja nii ei saa mingil juhul rääkida ühest ja samast Jumalast.
Miks eitatakse Koraanis Jeesuse Kristuse ristisurma?
On selge, et Jeesuse ristisurm ja meie pattude lepitamine
on Piibli kõige olulisem sõnum üldse
ja nii ründab ka hingevaenlane seda kõige rohkem.
Inimlikult näen selleks kolme põhjust.
Esiteks tugineb see eitamine teadmatusele.
Jeesuse ristisurm on ajalooline fakt,
mistõttu on kummaline, et Allah ei teadnud sellest midagi.
Teiseks ei ole Koraanis ega islamiõpetuses tervikuna
ideed lepitusest.
Kohe üldse mitte.
Mõeldakse, et Jumala prohveti jaoks pole nii häbiväärne surm kohane.
See, et Teda löödi risti ja piinati-peksti inimeste poolt.
Nii õpetatakse Koraanis, et Allah ei lasknud Jeesusel surra,
vaid võttis Ta otse taevasse.
Me jaoks võib see tunduda kentsakas,
kuid see on see mõtteviis kogu selle loo taga.
Seetõttu siis ka eitab Koraan osaliselt Jeesuse jumaluseks olemist.
Või eitab Koraan seda täienisti?
Eitab, sest Koraanis on öeldud,
et Jeesus on samas positsioonis Aadamaga,
kes on loodud põrmust.
Et tegu on tavalise sureliku prohvetiga,
keda islamis küll väga austatakse.
Moslemid austavad igati Jeesust ega pilka Teda kunagi.
Muhamed sai aru nii,
et kristlased õpetavad kolmest jumalast.
Et neil on 3 jumalat - Allah, Jeesus ja Maarja.
See aga tundus Muhamedi jaoks kohutavana
ja seetõttu ei suutnud ta ka mõista õpetust Kolmainsusest,
mis ongi inimmõistuse jaoks raskesti mõistetav.
Seda enam, et veel ei teatud ka Pühast Vaimust midagi.
Moslemid nimetavad Jeesust siiski Messiaks.
Või mitte?
Mis vahe on Mahdil ja Jeesusel?
Koraanis mainitakse, et Jeesus on Messias.
Suura 3, salm 47 ütleb, et Jeesus on Kristus.
Kuid nagu ennist juba öeldud,
Muhamed ei mõistnud Jeesuse jumalikku olemust.
Samas me näeme Uues Testamendis,
kuidas juudi juhid mõistsid, et Kristus on sama, mis Jumala Poeg.
Nad nimelt küsisid Jeesuselt Teda üle kuulates:
"Kas Sa oled Kristus, elava Jumala Poeg?"
Ehk siis nad mõistsid, et Kristus on elava Jumala Poeg,
samas kui juudid ei saanud leppida sellega, et Jeesus on Jumala Poeg.
Mahdi aga, kes on üks salapärane isik
ja kellest pidi mu mäletamist mööda
saama islamimaailma 12. või 13. imaam.
Samas kadus ta noore poisina ära.
Osa moslemeid usub, et ta on siiski elus
ja tuleb viimseil päevil tagasi,
alistades koos Jeesusega kogu maailma islamile.
Või nii.
Kuid läheme ikka edasi.
Me aeg hakkab küll vaikselt otsa saama,
kuid miks kiusatakse islamimaades kristlasi taga?
Paulus toob Galaatlaste 4. peatükis välja võrdluse Ismaelist ja Iisakist
ja sellest, kuidas Ismael pilkas omal ajal Iisakit
ja isegi kiusas teda taga.
Nii ütleb Paulus, et need, kes on sündinud lihalikust loomusest,
kiusavad taga neid, kes on nö sündinud vaimust.
Islam on käsumeelne usund,
mis ei aktsepteeri teistmoodi mõtlemist.
Islam on nii tugevalt hirmuga piiratud
ja pannud oma rahva surmaähvardusel sundseisu,
nii et nad ei julgegi sellest pöörduda.
Kas terroriaktid lähtuvad samuti islamist?
Sest terrorism üha kasvab ja Euroopa on hirmul.
Soome ametnikudki on andnud loa osta politseile kuulukindlaid sõidukeid,
kes liiklevad tänavail.
Kõik vaid seetõttu, et terroriaktid on kasvanud.
Kas terroriaktid lähtuvad ka islamist?
Islam õpetab vägivalda.
Teatud arvutuste kohaselt
on Koraanis u 60% vihakõnet teisiti uskujate suhtes.
On enam kui selge,
et algupärane islam, mida Muhamed esindas,
levis relvaähvardusel.
Ta vallutas mõõgaga 8 aasta jooksul kogu Araabia,
samas kui Mekas 12-13 aastat kuulutades
sai vaid 80 inimest pöörduma islamiusku.
Mõõga väel levis aga islam peale Muhamedi surma Lähis-Itta
ja osaliselt ka Aafrikasse.
Kui Muhamed korraldas neid vallutusretki,
siis ta vajas ilmselgelt inimesi oma sõjaväkke.
Kuid juba tol ajal oli nö tagasihoidlikke moslemeid,
kes ei tahtnud minna lahingusse.
Koraan nimetab neid teesklejateks.
Muhamed needis need moslemid põrgusse,
kes ei andnud oma varandust püha sõja tarbeks
ega läinud ka koos temaga lahingusse.
Nii rajavad kõik need terrorirühmitused nagu ISIS, Al-Qaidah ja mitmed teised
oma sõnumi Koraanile.
Terrorirühmituste õpetus lähtub otse Koraanist.
Samas tahaks küll öelda, et väga palju on tavalisi moslemeid,
kelle seas on ka haritud inimesi,
kes ei taha sõdida.
Nad on nö vaiksed ja tasased moslemid,
kes tahavad elada rahus.
Kuid nagu me teame,
siis moslemid sõdivad oma kodumaal nendegi vastu.
Ehk siis oma rahvusegi vahel käib eripoolte vahel madin
ja kohalikke tapetakse sama palju, kui neid, kes pole moslemid.
Aeg on läinud ruttu
ja oleme saanud vaid pinnapealselt rääkida islami-kristluse erinevustest.
Mida sooviksite veel lõpetuseks me vaatajaile öelda?
Tahaksin öelda, et peame palvetama me maal elavate moslemite eest
ja Märtrite Hääle eest, kes tegutseb islamimaades.
Peame palvetama nende eest,
kes teevad moslemimaade jaoks kristlikke tele- ja raadiosaateid,
sest väga paljud moslemid pöörduvad täna ristiusku.
Nad teavad, et islam ei anna neile lõplikku vastust
ja seetõttu nad pöörduvadki ristiusu poole.
Me ei tohiks vihata moslemeid,
isegi, et meil on erinev arusaam nii päästest kui muudest asjadest.
Meie asi pole mitte vihata, vaid õnnistada neid
ja jagada neile evangeeliumi head sõnumit.
Aitäh Martti Ahvenainen!
Oli tõeliselt huvitav vestlus,
millega jätkame veel ka järgmises saates.
Õnnistusi teile! - Tänan!
Tõlge: Anne-Ly Raukas